CELEX: 62014CN0116
Language: sl
Date: 2014-03-10 00:00:00
Title: Zadeva C-116/14: Tožba, vložena 10. marca 2014 – Evropska komisija proti Portugalski republiki

5.5.2014   
            
            
               SL
            
            
               Uradni list Evropske unije
            
            
               C 135/27
            
         Tožba, vložena 10. marca 2014 – Evropska komisija proti Portugalski republiki
   (Zadeva C-116/14)
   2014/C 135/32
   Jezik postopka: portugalščina
   
      Stranki
   
   
      Tožeča stranka: Evropska komisija (zastopnika: N. Yerrell in P. Guerra e Andrade, agenta)
   
      Tožena stranka: Portugalska republika
   
      Predlog
   
   Evropska komisija Sodišču predlaga, naj:
   
               —
            
            
               ugotovi, da Portugalska republika s tem, da ni sprejela in sporočila potrebnih smernic, ni izpolnila obveznosti iz člena 8(1) in (2) Direktive 2008/96/ES (1) Evropskega parlamenta in Sveta z dne 19. novembra 2008 o izboljšanju varnosti cestne infrastrukture;
            
         
               —
            
            
               Portugalski republiki naloži plačilo stroškov.
            
         
      Tožbeni razlogi in bistvene trditve
   
   V skladu s členom 8(1) Direktive 2008/96 države članice zagotovijo, da se smernice, če te še ne obstajajo, sprejmejo do 19. decembra 2011, in sicer za pomoč pristojnim subjektom pri uporabi te direktive.
   Čeprav sta potekli že več kot dve leti od roka za sprejem navedenih smernic, jih portugalska država še vedno ni sprejela.
   V skladu s členom 8(2) Direktive 2008/96 države članice obvestijo Komisijo o teh smernicah v roku treh mesecev po njihovem sprejetju.
   Ker portugalska država ni sprejela nobenih smernic, tudi ni izpolnila navedene obveznosti obvestitve.
   
      (1)  UL L 319, str. 59.